Litteraturpriset till Astrid Lindgrens minne

**Litteraturpriset till Astrid Lindgrens minne**, på engelsk **Astrid Lindgren Memorial Award**, forkortet **ALMA**, er en internasjonal utmerkelse for arbeid med barnebøker. Prisen deles ut til barnebokforfattere eller illustratører, men kan også tildeles organisasjoner som fremmer barns og unges lesing og rettigheter i den svenske forfatteren Astrid Lindgrens ånd. Prisen ble opprettet av den svenske regjeringen i 2002 og blir administrert av den svenske statens kulturråd underlagt det svenske kulturdepartementet.

Vinneren av ALMA-prisen bekjentgjøres i mars, men deles ut i mai eller begynnelsen av juni. Prissummen på fem millioner svenske kroner gjør den til den største pengeprisen for barne- og ungdomslitteratur og verdens nest største litteraturpris etter nobelprisen i litteratur. En tilsvarende sum går til administrative kostnader.  

I Norge har Norsk barnebokinstitutt, IBBY Norge (International Board of Books for Young People), Norske barne- og ungdomsbokforfattere (NBU), Norsk bibliotekforening, Norsk Litteraturfestival Pegasus og Sámi Girječálliid Searvi (SGS) /Samisk forfatterforening nominasjonsrett til ALMA-prisen.

## Prisvinnere
* 2003: Christine Nöstlinger, østerriksk forfatter, og Maurice Sendak, amerikansk illustratør og forfatter
* 2004: Lygia Bojunga, brasiliansk forfatter
* 2005: Ryōji Arai, japansk illustratør, og Philip Pullman, britisk forfatter
* 2006: Katherine Paterson, amerikansk forfatter
* 2007: Banco del Libro, venezuelask institusjon for fremme av bøker og barns lesing
* 2008: Sonya Hartnett, australsk forfatter
* 2009: Tamerinstituttet (Tamer Institute for Community Education), en palestinsk organisasjon for utdanning og lesestimulering blant barn i Gaza og på Vestbredden
* 2010: Kitty Crowther, belgisk bildebokskaper
* 2011: Shaun Tan, australsk tegneserie- og bildebokskaper
* 2012: Guus Kuijer, nederlandsk barnebokforfatter
* 2013: Marisol Misenta (*Isol*), argentinsk forfatter og illustratør
* 2014: Barbro Lindgren, svensk forfatter
* 2015: PRAESA, Project for the Study of Alternative Education in South Africa, sørafrikansk organisasjon for leseforskning og lesefremmende tiltak
* 2016: Meg Rosoff, amerikansk forfatter
* 2017: Wolf Erlbruch, tysk forfatter
* 2018: Jacqueline Woodson, amerikansk forfatter.
* 2019: Bart Moeyaert, belgisk forfatter.
* 2020: Baek Heena, koreansk illustratør
* 2021: Jean-Claude Mourlevat fransk forfatter
* 2022: Eva Lindström, svensk illustratør og forfatter
* 2023: Laurie Halse Anderson, amerikansk forfatter
* 2024: Indigenous Literacy Foundation, australsk organisasjon


|Den østerrikske barnebokforfatteren Christine Nöstlinger (født 1936) fikk den første prisen i 2003, sammen med Maurice Sendak
Fil:Philip Pullman 2005-04-16.png|Den britiske barnebokforfatteren Philip Pullman (født 1946) fikk prisen sammen med Ryôji Arai i 2005
Fil:Astrid Lindgren Memorial Award 2010-79.jpg|Den belgiske bildebokskaperen Kitty Crowther (født 1970) fikk prisen i 2010
Fil:2008TIBE PreShow Shaun Tan.jpg|Den australske bildebokskaperen Shaun Tan (født 1974) fikk prisen i 2011 
Fil:Guus Kuijer (cropped).JPG|Den nederlandske barnebokforfatteren Guus Kuijer (født 1942) fikk prisen i 2012.
Fil:Jacqueline Woodson by David Shankbone.jpg|Den amerikanske forfatteren Jacqueline Woodson fikk prisen i 2018. Foto: David Shankbone (2007).


## Se også
* Astrid Lindgren-prisen, årlig litteraturutmerkelse som gis til svenske barnebokforfattere
* H.C. Andersen-prisen, internasjonal barnebokpris som deles ut av IBBY hvert annet år

## Referanser


## Eksterne lenker
*